ועדת הכספים, כנסת 17, פרוטוקול מספר , 2008-04-01 10:00

סטס מיסז'ניקוב: שלום לכולם, אני מתכבד לפתוח את הישיבה.

סטס מיסז'ניקוב: על סדר היום - תקנות התעבורה (תיקון מס'), התשס"ח-2008 (שנת ייצור.

סטס מיסז'ניקוב: מועד עליה לכביש), ותקנות התעבורה (תיקון מס'), התשס"ח-2008 (אגרה בעד ירושה של זכות ציבורית למונית).

דפנה עין דור: השינוי נובע משינוי מקביל שנעשה במסגרת תקנות התחבורה.

דפנה עין דור: במסגרת אימוץ התקינה האירופית השתנה גם הרישום על גבי הרישיון של קביעת שנת ייצור.

דפנה עין דור: בשנים הקודמות היה פתרון של קביעת שנת ייצור.

דפנה עין דור: החל משנת 79 הונהגה בישראל קביעת שנת ייצור- לפי הספרה העשירית שמוטבעת על השלדה, שיטה ייחודית מאד לישראל, שמאד מגבילה את האפשרות של פתיחת ענף היבוא למתחרים.

דפנה עין דור: אי אפשר לקחת רכב שמיובא מהמדף אלא צריך רכב שמיועד למכירה בישראל, בהתאם להטבעה של הספרה העשירית.

דפנה עין דור: במסגרת אימוץ התקינה האירופית, וההיערכות לפתיחת ענף הרכב ליבוא, הוחלט לשנות את שיטת קביעת גיל הרכב ולרשום את מועד עלייתו על הכביש.

דפנה עין דור: בדרך זו יש גם תהיה שקיפות יותר גדולה מתי הרכב באמת עלה, ולא יקרה שרכב שעלה במאי 2007 נרשם כבר כשנת ייצור 2008, וכן הלאה.

דפנה עין דור: החל מה- 1 לאפריל, 2008 במקום שנת ייצור יהיה רשום מועד עליית הרכב לכביש.

דפנה עין דור: במקביל לשינוי הזה, כיוון שנקבעות אגרות הרישוי על הרכב, בתקנות התעבורה יש צורך לשנות, להוסיף שזה לא יהיה 3 שנים מיום ייצורו אלא להוסיף – ממועד עלייתו על הכביש, כדי שאפשר יהיה לגבות אגרות - -

ניסן סלומינסקי: איך את יודעת מתי הוא עולה לכביש?

דפנה עין דור: מהרישום שנרשם – הרכב נרשם לראשונה- אצלנו, במשרד הרישוי.

דפנה עין דור: הוא מקבל מספר רישוי במועד העליה שלו לכביש.

ניסן סלומינסקי: מה זה "אצלנו"?

ניסן סלומינסקי: מתי הוא מקבל אצלכם את המספר?

ניסן סלומינסקי: נניח שאני מביא רכב ושומר אותו במוסך במשך שנתיים, אצלי.

דפנה עין דור: לא.

דפנה עין דור: אתה קונה רכב.

דפנה עין דור: היבואן משלם את אגרת הרישוי- זו העליה לכביש.

דפנה עין דור: עכשיו, כדי שנוכל לגבות בהתאם את אגרות הרישוי – אנחנו מבקשים להתאים.

דפנה עין דור: זה שינוי טכני שזה יהיה או מועד העליה לכביש, או שנת הייצור, כשזה מתייחס לרכבים ה - -

מירב תורג'מן: בתקנות מוצע שהתחילה תהיה להיום למרות שהפרסום יהיה בעוד מספר ימים, אני מניחה.

דפנה עין דור: השיטה נכנסת לתוקף היום.

מירב תורג'מן: בעקבות התקנות בוועדת הכלכלה.

דפנה עין דור: נעשה כל מאמץ ש- -

סטס מיסז'ניקוב: מי בעד?

סטס מיסז'ניקוב: מי נגד?

סטס מיסז'ניקוב: תודה, אושר.

ראובן ריבלין: אני מבקש לרשום שלא השתתפתי בהצבעה כי לא השתתפתי בדיון.

אמנון כהן: גם אני לא.

סטס מיסז'ניקוב: תודה.

סטס מיסז'ניקוב: אנו עוברים לתקנה השניה - אגרה בעד ירושה של זכות ציבורית למונית.

דפנה עין דור: בעלי רשיון הפעלת מונית – ברגע שהם מעבירים את הרשיון לבעלים אחרים נדרשים לשלם אגרה.

דפנה עין דור: היום, נכון ל – 1 לאפריל היא 1,673 שקלים.

דפנה עין דור: יש מקרים של העברת בעלות שלא משיקולים מסחריים, כתוצאה מירושה.

דפנה עין דור: במקרה הזה אנחנו לא רואים הצדקה לגבות אגרה מוגדלת, ואנחנו מציעים להפחית אותה ל -619 שקלים, כך כתוב בבקשה שלנו, וכרגע זה עודכן ל – 640 שקלים.

אמנון כהן: באיזה מצב?

אמנון כהן: אם נהג מונית מוכר?

דפנה עין דור: לא.

דפנה עין דור: במצב כזה זה 1,673 שקלים.

דפנה עין דור: אם זה כתוצאה מירושה.

דפנה עין דור: לנו יש עלויות טיפול בבקשה, ועדת מוניות בראשות שופטת דנה בבקשה, בודקת את כשירות הבעלים החדשים.

דפנה עין דור: יש לנו עלויות טיפול בבקשה.

דפנה עין דור: אבל אנחנו מבקשים עמלה מופחתת שלא להעמיס על יורשים.

ראובן ריבלין: האם ארגון המוניות מסכים לעניין?

יהודה ברק אור: מסכים.

סטס מיסז'ניקוב: מי בעד אישור התקנה?

סטס מיסז'ניקוב: מי נגד?

סטס מיסז'ניקוב: אושר, תודה.

דפנה עין דור: אני חוזרת - 640 שקלים.

סטס מיסז'ניקוב: תודה, הישיבה נעולה.